Lon Chaney, Sr.

Lon Chaney (1. huhtikuuta 1883 Colorado Springs, Colorado – 26. elokuuta 1930 Los Angeles, Kalifornia), lempinimeltään ”Tuhansien kasvojen mies”, oli mykkäelokuvien aikainen yhdysvaltalainen näyttelijä sekä ohjaaja ja käsikirjoittaja.

Hän oli yksi varhaisen elokuvan monipuolisimmista ja elinvoimaisimmista näyttelijöistä. Hänet muistetaan parhaiten piinattujen, usein groteskien ja koeteltujen henkilöhahmojen karakterisoijana sekä rajoja rikkovasta maskeeraustaiteestaan.

Elämä ja ura
Varhaiset vuodet ja uran alku näyttämöllä
Lon Chaney syntyi Leonidas Frank Chaney -nimisenä Colorado Springsissä, Coloradossa Frank H. Chaneylle (1852–1927) ja Emma Alice Kennedylle (1855–1914); hänen isänsä oli pääasiassa englantilaista ja osin ranskalaista syntyperää ja James L. Chaneyn (1820–?) ja Caroline Uffnerin (1820–?) poika, ja hänen äitinsä oli taustaltaan irlantilainen Jonathan Ralstin Kennedyn (1825–1900) ja Mary E. Jonesin (1833–?) tytär.

Chaneyn molemmat vanhemmat olivat kuuroja, ja kuurojen vanhempien lapsena Chaneysta kehkeytyi taidokas pantomiimikko. Hän aloitti uransa teatterilavoilla vuonna 1902, ja alkoi kierrellä suosituissa vaudevillen ja teatterin näyttämönumeroissa. Vuonna 1905 hän tapasi ja avioitui 31. toukokuuta laulaja Cleva Creightonin (oikealta nimeltään Frances Cleveland Creighton, 1889–1967) kanssa ja 10. helmikuuta vuonna 1906 heidän ensimmäinen lapsensa ja ainoa poikansa Creighton Tull Chaney (alias Lon Chaney, Jr.) syntyi Oklahoma Cityssä, Oklahomassa. Chaneyt jatkoivat matkustelua, asettuen Kaliforniaan vuonna 1910.

Valitettavasti pariskunnan välille koitui aviollisia ongelmia ja huhtikuussa 1913 Cleva meni Majestic Theateriin Los Angelesin keskustassa, missä Lonilla oli meneillään Kolb and Dill -show ja yritti itsemurhaa elohopeakloridia nielemällä. Itsemurhayritys epäonnistui ja tuhosi hänen laulajan uransa; aiheuttamalla skandaalin ja avioeron se rasitti Chaneyn teatteriuraa ja sai hänet siirtymään elokuvien pariin. Avioero myönnettiin huhtikuussa 1914.

Huippuvuodet mykkäelokuvissa
pienoiskuva|vasen|Lon Chaney elokuvassa Suuren oopperan kummitus (1925).
Tuon aikakauden yksityiskohdat ovat hieman epäselviä, mutta vuosien 1912 ja 1917 välillä Chaney työskenteli Universal Studiosin sopimuksen alaisena sivu- tai luonnerooleja näytellen. Hänen erinomainen maskeeraustaitonsa toi hänelle lukuisia elokuvarooleja hyvin kilpailuhenkisessä osajakoatmosfäärissä. Tänä aikana Chaney ystävystyi avioliitossa elävään Joe De Grassen ja Ida May Parken ohjaajapariskuntaan, jotka antoivat hänelle merkittäviä rooleja elokuvissaan sekä kannustivat häntä näyttelemään makaabereita hahmoja.

Chaney ystävystyi myös William Dudley Pelleyn kanssa, joka myöhemmin liittyi Silver Legioniin, amerikkalaiseen natsijärjestöön. Pelley kirjoitti kuusitoista käsikirjoitusta Hollywoodissa ollessaan, joista kahdessa Chaney oli päätähtenä. Chaney avioitui myös yhden hänen entisistä Kolb and Dill -show’n aikaisista kollegoista, Hazel Hastings -nimisen kuorotytön kanssa marraskuussa 1914. Hazelista tiedetään kaikkiaan hyvin vähän, lukuun ottamatta sitä että hänen liittonsa Chaneyn kanssa oli hyvin luja. Avioliiton solmimisen jälkeen uusi aviopari sai yhteishuoltajuuden Chaneyn kymmenvuotiaaseen poikaan Creightoniin, joka oli asunut erilaisissa kodeissa ja sisäoppilaitoksissa Chaneyn erottua vuonna 1913.

Vuonna 1917 Chaney oli merkittävä näyttelijä studiollaan, mutta hänen kuukausipalkkansa ei tehnyt kunniaa hänen asemalleen. Chaneyn kysyessä palkankorotusta studion johtokunnan jäsen William Sistrom vastasi hänelle, ”et ansaitsisi koskaan saada sataa dollaria enemmän viikossa”.

Jätettyään studion Chaney rehki vuoden ajan toimiakseen luonnenäyttelijänä. Se ei onnistunut ennen vuotta 1918, jolloin hän esitti merkittävän roolin William S. Hartin elokuvassa Riddle Gawne, jossa Chaneyn kyvyt luonnenäyttelijänä on tunnustettu vilpittömällä tavalla.

Vuonna 1919 Chaney teki läpimurtonsa ”sammakkona” George Loane Tuckerin The Miracle Manissa. Elokuva ei ainoastaan tuonut esille Chaneyn näyttelijäntaitoja, vaan myös hänen mestarillisen maskeeraustaitonsa. Kriitikoiden kehut ja yli kahden miljoonan dollarin brutto tekivät Chaneysta Yhdysvaltain johtavan luonnenäyttelijän.

Chaney muistetaan pääasiassa mykkien kauhuelokuvien, kuten Notre Damen kellonsoittajan (1923) ja varsinkin Suuren oopperan kummituksen (1925), uranuurtajana. Hän sai kykynsä muuntaa itsensä itsekehiteltyjen maskeeraustekniikoiden käyttönsä ansiosta lempinimen ”Tuhansien kasvojen mies”. Vuonna 1925 Movie-lehdessä julkaistussa omaelämäkerrallisessa artikkelissa hän loi harvinaislaatuisen vilkaisun elämäänsä sanoessaan ”äärimmilleen karakterisoinnin” olevan hänen erikoiskykynsä.

Hän toi maskeeraustaitojaan esille myös sovinnaisemmissa rikos- ja seikkailuelokuvissa, kuten Yhteiskunnan vihollisessa, jossa hän näytteli amputoitua gangsteria. Hän esiintyi kaikkiaan kymmenessä ohjaaja Tod Browningin ohjaamassa elokuvassa, näytellen usein valepukuisia ja/tai silvottuja henkilöitä, mukaan lukien karnevaalien veitsienheittelijä Alonzo Kädetöntä elokuvassa Kädetön Alfonso (1927) Joan Crawfordin kanssa. Vuonna 1927 Chaney näytteli yhdessä Conrad Nagelin, Marceline Dayn, Henry B. Walthallin ja Polly Moranin kanssa nyttemmin hävinneessä Tod Browningin ohjaamassa kauhuelokuvaklassikossa Laukaus yössä, joka on mahdollisesti kaikkien aikojen tunnetuin kadonnut elokuva. Hänen viimeinen elokuvansa oli äänitetty uusintaversio mykän elokuvan aikaisesta klassikosta The Unholy Tree (1930), joka on samalla hänen ainoa äänielokuvansa, jossa hän pääsi hyödyntämään monipuolista ääntään. Chaney allekirjoitti julkilausuman, jossa vakuutettiin että hänen viisi elokuvan keskeisintä äänirooliaan (vatsastapuhuja, iäkäs nainen, papukaija, mykkä ja tyttö) olivat todellakin hänen omiaan.

Vaikka Chaneyn Quasimodon, Notre Damen kellonsoittajan, ja Erikin, ”Pariisin Oopperatalon kummituksen”, roolit ovat elokuvan historian kaksi kaikkein groteskeinta, nämä hahmot luotiin herättämään sympatioita ja sääliä katsojien keskuudessa, eivät pelottelemaan ja aiheuttamalla vastenmielisyyttä hahmojen hirviömäisillä piirteillä ja olivat ainoastaan kohtalonsa uhreja.

”Halusin muistuttaa ihmisiä siitä, että kaikkein alhaisimmilla ihmisolennoilla saattaa olla kyky äärimmäiseen uhrautuvaisuuteen”, Chaney kirjoitti Movie-lehdessä. ”Kääpiökasvuisella, muodottomalla kerjäläisellä saattaa olla mitä jaloimpia ihanteita. Suurin osa elokuvarooleistani, sitten Kellonsoittajan, sellaiset kuten Oopperan kummitus, Hän joka saa korvapuustit, The Unholy Tree jne. ovat välittäneet edelleen teemaa uhrautuvaisuudesta tai pidättäytymisestä. Tällaisia tarinoita tahdon tehdä.”

pienoiskuva|vasen|Lon Chaney oopperan kummituksena.
”Hän toi näyttelemällä esille jotakin meidän psyykeistämme. Hän jollakin tavoin tunkeutui kehoissamme olevien varjojen sisään, hän kykeni paljastamaan jotakin salaisista peloistamme ja asettamaan ne valkokankaalle kaikkien nähtäväksi,” kirjailija Ray Bradbury kerran väitti. ”Lon Chaneyn tarina on onnettomien rakkauksien tarinaa. Hän nostaa osan sinusta esille, koska pelkäät ettei sinua rakasteta, pelkäät ettei sinua koskaan tulla rakastamaankaan, pelkäät, että jokin sinussa on niin groteskia, että koko maailma ei halua tietää siitä.”

Chaneyn vaikutukset ovat ulottuneet kauas kauhugenren ja teatterimaskeerauksen tuolle puolen. Hän oli myös hyvin lahjakas tanssija, laulaja ja koomikko. Itse asiassa monet eivät tiedä Chaneyn olleen yllättynyt monipuolisesta baritoniäänialastaan ja terävistä kyvyistään koomikkona.

Chaney ja hänen toinen vaimonsa Hazel viettivät pidättyväistä yksityiselämää kaukana Hollywoodin sosiaalisen näyttämön ulkopuolella. Chaney teki pienimuotoisia myynninedistystöitä elokuvilleen ja MGM-studiolle, päättäväisesti mystistä julkisuuskuvaansa hoitaen.

Elokuvauransa viitenä viimeisenä vuonna (1925–1930) Chaney työskenteli yksinomaan MGM:n sopimuksen alaisena, tehden joitakin ikimuistoisimmista esiintymisistään. Hänen esiintymisensä päättäväisenä ja voimakastahtoisen merijalkaväen harjaannusopettajana elokuvassa Idässä palaa (1926), joka on yksi hänen omista suosikkielokuvistaan sai hänelle tunnustuksen Yhdysvaltain merijalkaväeltä, mikä teki hänestä heidän ensimmäisen kunniajäsenensä elokuvateollisuudessa.

Kuolema
Talvella 1929 kuvatun elokuvan Chicagon pikajuna n:o 2329 aikana Chaney sairastui keuhkokuumeeseen. Vuoden 1929 lopulla häneltä diagnosoitiin keuhkoputken syöpä. Raivokkaasta lääkehoidosta huolimatta hänen tilansa huononi ja kun The Unholy Treen julkaisemisesta oli kulunut seitsemän viikkoa, 47-vuotias Lon Chaney kuoli kurkkuverenvuotoon 26. elokuuta vuonna 1930 Los Angelesissa, Kaliforniassa. Hänen kuolemansa mursi syvästi hänen perheensä, elokuvateollisuuden sekä ihailijat. Yhdysvaltain merijalkaväki lähetti kappalaisen ja kunniavartioston hänen hautajaisiinsa. Hänet haudattiin Glendalen Forest Lawn Memorial Parkin hautausmaalle hänen isänsä hautaholvin viereen. Myös hänen vaimonsa Hazel haudattiin sinne hänen kuoltuaan vuonna 1933. Chaneyn hautaholvi jätettiin tuntemattomista syistä nimettömäksi.

Perintö
Vuonna 1957 James Cagney kirjoitti Chaneysta elämäkertakirjan nimeltä Man of a Thousand Faces. Vaikka kirjan juoni oli suurimmaksi osaksi fiktiivinen, elokuva teki kunniaa Chaneyn uralle ja auttoi hänen kuolemanjälkeisen maineensa edistämisessä. Elinaikanaan Chaney oli kerskaillut olevansa liian vaikea pala hänen elämäänsä kuvaaville elämäkertureille ja sanonut että ”Lon Chaneyta ei ole olemassa elokuvien ulkopuolella”. Tämä oli se säe, jolla hän piti esiintymistensä ja maskeerauksensa mystistä mainetta yllä.

Lon Chaney on saanut 8. helmikuuta vuonna 1960 elokuvaurastaan tähden Hollywood Walk of Famelle, Hollywoodiin osoitteeseen 7046 Hollywood Boulevard. Vuonna 1994 hän sai kunnianosoituksekseen karikatyristi Al Hirschfeldin hänestä tekemän pilakuvan, joka julkaistiin Yhdysvaltain postimerkissä.

Colorado Springsin teatteri Civil Auditoriumissa on nimetty hänen mukaansa.

Chaney rakensi vaikuttavan kivimökin Eastern Sierra Nevada Mountaisin syrjäiseen erämaahan lähellä Big Pineaa, Kaliforniaa, piilopaikaksi. Mökki (jonka on suunnitellut arkkitehti Paul Williams) on siellä edelleen, ja se on nykyään Inyo National Forest Servicen suojeluksessa.

Chaneyn poika, Lon Chaney, Jr. on myös tullut tunnetuksi kauhuelokuvarooleistaan, varsinkin Ihmissudessa. Chaneyt ovat esiintyneet Yhdysvaltain postimerkissä nimihahmoinaan, Oopperan kummituksena ja Susimiehenä, ja tätä kokoelmaa on täydennetty Bela Lugosilla Draculana, Boris Karloffilla Frankensteinin hirviönä sekä Muumiolla.

Hänet on poikineen mainittu Warren Zevonin laulussa ”Werevolves of London”.

Monet Chaneyn kollegoista pitivät häntä hyvin korkeassa arvossa ja hän antoi usein neuvoja ja apua uransa alkuvaiheessa oleville. Hän oli myös suuresti kunnioitettu niiden elokuvan- ja studiotyöntekijöiden keskuudessa, joiden parissa hän työskenteli.

Hazel lahjoitti Chaneyn kuoleman jälkeen hänen kuuluisan maskeerauslaatikkonsa Los Angeles County Museum of Artiin, missä se asetettiin julkisesti näytteille. Maskeeraustaiteilija ja Chaney-elämäkertoja Michael Blake pitää hänen maskeerauslaatikkoaan elokuvaehostustaiteen Graalin maljana.

Filmografia 
 Vuosi  Alkuperäinen nimi  Suomenkielinen nimi  Huomioita 1912The Honor of the Family ei mainittu 1913The Ways of Fate  1913Suspense  1913Shon the Piper  1913The Blood Red Tape of Charity  1913The Restless Spirit ei mainittu 1913Poor Jake's Demise  1913The Sea Urchin  1913The Trap  1913Almost an Actress  1913An Elephant on His Hands  1913Back to Life  1913Red Margaret, Moonshiner  1913Bloodhounds of the North  1914The Lie  1914The Honor of the Mounted  1914Remember Mary Magdelen  1914Discord and Harmony  1914The Menace to Carlotta  1914The Embezzler  1914The Lamb, the Woman, the Wolf  1914The End of the Feud  1914The Tragedy of Whispering Creek  1914The Unlawful Trade  1914Heartstrings  1914The Forbidden Room  1914The Old Cobbler  1914The Hopes of Blind Alley  1914A Ranch Romance  1914Her Grave Mistake  1914By the Sun's Rays  1914The Oubliette  1914A Miner's Romance  1914Her Bounty  1914The Higher Law  1914Richelieu  1914The Pipes of Pan  1914Virtue Its Own Reward  1914Her Life Story  1914Lights and Shadows  1914The Lion, the Lamb, and the Man  1914A Night of Thrills  1914Her Escape  1915The Sin of Olga Brandt  1915Star of the Sea  1915The Small Town Girl  1915The Measure of a Man  1915The Threads of Fate  1915When the Gods Played a Badger Game  1915Such is Life  1915Where the Forest Ends  1915Outside the Gates  1915All for Peggy  1915The Desert Breed  1915Maid of the Mist  1915The Grind  1915The Girl of the Night  1915The Stool Pigeon  1915For Cash  1915An Idyll of the Hills  1915The Stronger Mind  1915The Oyster Dredger  1915Steady Company  1915The Violin Maker  1915The Trust  1915Bound on the Wheel  1915Mountain Justice  1915Quits  1915The Chimney's Secret  1915The Pine's Revenge  1915The Fascination of the Fleur de Lis  1915Alas and Alack  1915A Mother's Atonement  1915Lon of Lone Mountain  1915The Millionaire Paupers  1915Under a Shadow  1915Father and the Boys  1915Stronger Than Death  1916Dolly's Scoop  1916The Grip of Jealousy  1916Tangled Hearts  1916The Gilded Spider  1916Bobbie of the Ballet  1916The Grasp of Greed  1916The Mark of Cain  1916If My Country Should Call  1916Felix on the Job  1916The Place Beyond the Winds  1916Accusing Evidence  1916The Price of Silence  1917The Piper's Price  1917Hell Morgan's Girl  1917The Mask of Love  1917The Girl in the Checkered Coat  1917The Flashlight  1917A Doll's House  1917Fires of Rebellion  1917The Rescue  1917Pay Me  1917Triumph  1917The Empty Gun  1917Anything Once  1917The Scarlet Car  1918The Grand Passion  1918Broadway Love  1918The Kaiser, the Beast of Berlin  1918Fast Company  1918A Broadway Scandal  1918Riddle Gawne  1918That Devil Bateese  1918The Talk of the Town  1918Danger—Go Slow  1919The Wicked Darling  1919The False Faces  1919A Man's Country Pahanhengen lapset 1919Paid in Advance  1919The Miracle Man  1919When Bearcat Went Dry  1919Victory  1920Daredevil Jack  1920Treasure Island Aarresaari 1920The Gift Supreme  1920Nomads of the North Pohjolan samoilijat 1920The Penalty Yhteiskunnan vihollinen 1921Outside the Law  1921For Those We Love  1921Bits of Life  1921The Ace of Hearts  1922The Trap Loukku 1922Voices of the City  1922Flesh and Blood  1922The Light in the Dark  1922Oliver Twist Oliver Twist 1922Shadows  1922Quincy Adams Sawyer Paholaisen putouksen pyörteissä 1922A Blind Bargain  1923All the Brothers Were Valiant He olivat kaikki urhoollisia miehiä 1923While Paris Sleeps  1923The Shock  1923The Hunchback of Notre Dame Notre Damen kellosoittaja 1924The Next CornerJaloa rakkautta 1924He Who Gets Slapped Hän joka saa korvapuustin 1925The Monster Kummitustalon salaisuus 1925The Unholy Three Kolme paholaista 1925The Phantom of the Opera Suuren oopperan kummitus 1925The Tower of Lies Portugallian keisari 1926The Blackbird Musta lintu 1926The Road to Mandalay Singaporen opiumipesä 1926Tell It to the Marines Idässä palaa 1927Mr. Wu Mr. Wu  1927The Unknown Kädetön Alfonso 1927Mockery Luokkasota 1927London After Midnight Laukaus yössä 1928The Big City  1928Laugh, Clown, Laugh Naura pajazzo 1928While the City Sleeps Rikoksen pyörteissä 1928West of Zanzibar  1929Where East is East Kaukaisessa idässä 1929Thunder Chicagon pikajuna n:o 2329 1930The Unholy Three 

Aiheesta muualla

 Lon Chaneyn esittely
 Chaneyn suvun virallinen kotisivu 
 Mykkäelokuvasivusto

Luokka:Yhdysvaltalaiset mykkäelokuvien näyttelijät
Luokka:Hollywood Walk of Fame
Luokka:Amerikanranskalaiset
Luokka:Amerikanenglantilaiset
Luokka:Vuonna 1883 syntyneet
Luokka:Vuonna 1930 kuolleet